turjo4nis/wikipedia-bn-dump-20250701 huggingface dataset:
বানি মেয়ের

বানি মেয়ের (জন্ম ৩ আগস্ট ১৯৮৫) হলেন একজন মার্কিন  ইউটিউব ব্যক্তিত্ব ও বিউট ভ্লগার।

জীবনী
বানি মেয়ের ১৯৮৫ সালের ৩ আগস্ট জন্মগ্রহণ করেন। ২০১০ সালের ডিসেম্বর মাসে তিনি নিজস্ব ইউটিউব চ্যানেল খোলেন এবং গোরস্তানে যেয়ে সেখান থেকে পাওয়া অতিপ্রাকৃত অভিজ্ঞতার কথা চ্যানেলটির মাধ্যমে প্রকাশ করতেন। এরপর, তিনি নিজের চ্যানেল অতিপ্রাকৃত অভিজ্ঞতা সম্পর্কিত ভিডিওর পরিবর্তে ফ্যাশন ও মেক আপ সম্পর্কিত ভিডিও প্রকাশ করা শুরু করেন। তিনি 'ডাজ দিস রিয়েলি ওয়ার্ক?' ধারাবাহিক ভিডিও প্রকাশ করা শুরু করেন, যেখানে তিনি প্রসাধনী সামগ্রী ব্যবহার করে তার পর্যালোচনা প্রকাশ করতেন। মেয়ের তার অনুসারীদের 'সোয়াম্প পরিবার' বলে অভিহিত করে থাকেন।

পুরস্কার ও মনোনয়ন
তিনি ২০১৩ সালে চয়েস ওয়েব স্টার:ফ্যাশন/বিউটি বিভাগে যুক্তরাষ্ট্রের টিন চয়েস অ্যাওয়ার্ডের জন্য মনোনীত হন কিন্তু, জো সাগের কাছে হেরে যান। ২০১৬ সালে চয়েস ওয়েব স্টার:ফ্যাশন/বিউটি বিভাগে যুক্তরাষ্ট্রের টিন চয়েস অ্যাওয়ার্ডের জন্য আবারো  মনোনীত হন কিন্তু, এবার তিনি বেথানি মোতার কাছে হেরে যান।

তথ্যসূত্র

জীবিত ব্যক্তি
১৯৮৫-এ জন্ম
মার্কিন ইউটিউবার
নারী ইউটিউবার
ইউটিউব ভ্লগার
নারী ভিডিও ব্লগার
মার্কিন ব্লগার
২১শ শতাব্দীর মার্কিন নারী
এমিলিয়া কনতেসা

নূর ইন্দা সিনত্রা সুকমা মুন্সী (জন্ম ২৩ সেপ্টেম্বর ১৯৫৭), সাধারনভাবে আরো পরিচিত এমিলিয়া কনতেসা হচ্ছেন একজন সাবেক ইন্দোনেশিয়ান মহিলা পপ গায়ক এবং অভিনেত্রী। তিনি বর্তমানে আঞ্চলিক প্রতিনিধি পরিষদ-এ পূর্ব জাভার প্রতিনিধিত্বকারী একজন রাজনীতিবিদ হিসেবে দায়িত্ব পালন করেন।

জীবনী

প্রারম্ভের জীবন 
এমিলিয়া ২৩ই সেপ্টেম্বর ১৯৫৭ সালে বানউয়াংগীতে একজন জাভানি মাতা আনা সুরিয়ানি এবং একজন পাকিস্তানি-মাদুরেসে পিতা হাসান আলীর ঘরে জন্মগ্রহণ করেন। তিনি এই দম্পতির তিন সন্তানের মধ্যে সবার জ্যেষ্ঠ।

পাঁচ বছর বয়সে তিনি গান গাওয়া শুরু করেন, তার মা তার প্রতিভা বুঝতে পেরেছিলেন পরে তিনি তার মেয়ের ম্যানেজার হন।

ডিস্কোগ্রাফি 
 ইয়াতিম পিয়াতু 
 মাসা দেপান 
 সুদাহ কুচোবা 
 বুরুং সংকার 
 কাতাকানলা 
 উনতাক আপা 
 মিমপি সেদীহ
 মালাম ইয়ান দিনগিন 
 পাক কেতিপাক কেতিপুং 
 হিতাম মানুস 
 সিয়ো মামা 
 পেনাসারাং 
 বিম্বি 
 মেইন তালি 
 কেগাগালান চিনতা 
 পেনহিবুর হাটি 
 লায়ু সেবেলুম বারকিমবাং 
 সেতাংকাই বুনগা আনগারেক 
 নাসিব পেনগেমবারা 
 সামুদেরা সালাওয়াত

চলচ্চিত্রের তালিকা 
 ব্রান্ডাল-ব্রান্ডাল মেট্রোপলিটন (১৯৭১)
 তানাহ গেরসাং (১৯৭১)
 দালাম সিনার মাতানইয়া (১৯৭২)
 পেলাঙ্গি ডি লাঙ্গিত সিংগোসারি (১৯৭২)
 পারকাউইনান (১৯৭২)
 তাক্কান কুলেপাসকান (১৯৭২)
 দোসা ডি আতাস দোসা (১৯৭৩)
 আখির সেবুয়াহ ইম্পিয়ান (১৯৭৩)
 তোকাহ (১৯৭৩)
 পেরেমপুয়াং (১৯৭৩)
 আকু মাও হিদুপ (১৯৭৪)
 কালোন সারজানা (১৯৭৪)
 পিলিহ মেনানতু (১৯৭৪)
 রাতাপান আনাক তিরি (১৯৭৪)
 তাঙ্গিসান ইবু তিরি (১৯৭৪)
 তেতেসান এয়ার মাতা ইবু (১৯৭৪)
 বেনইয়ামিন রাজা লিনং (১৯৭৫)
 সেনজা দি পেনতাই লোসারি (১৯৭৫)
 মেম্বেল তাপি কেচে (১৯৮৬)

বহিঃসংযোগ 
  Profil Emilia Contessa Kapanlagi.com
  Biography Emilia Contessa Wowkeren.com
 
 Instagram Emilia Contessa

তথ্যসূত্র 

জীবিত ব্যক্তি
ইন্দোনেশিয় পপ গায়ক
১৯৫৭-এ জন্ম
ইন্দোনেশীয় পপ সঙ্গীতশিল্পী
ইন্দোনেশীয় নারী মডেল
ইন্দোনেশীয় চলচ্চিত্র অভিনেত্রী
জাভানীয় ব্যক্তি
ইসলামে ধর্মান্তরিত
ইন্দোনেশীয় মুসলিম
হুইটনি হোয়াইট

হুইটনি হোয়াইট, ইউটিউব-এ Naptural85 হিসেবে পরিচিত, হচ্ছেন একজন ভ্লগার, ব্লগার, প্রাকৃতিক চুল উৎসাহী, এবং উদ্যোক্তা। তিনি তার প্রথম ভিডিও "নেচারাল হেয়ার জার্নি" থেকে তার গল্প শেয়ার করা শুরু করেন, যেটিতে দেখা যায় তার সংক্রমিত চুল থেকে স্বাভাবিক প্রাকৃতিক চুলের রুপান্তর।

পটভূমি 
হুইটনি হোয়াইট ছিলেন বিশেষত গ্রাফিক নকশায় কলেজে একজন স্টুডিও আর্টের প্রধান। 

যদিও শুরুর ভিডিওগুলি পোস্ট করা হতো কেবল অন্যদেরকে সাহায্য করার এবং পরিত্রাণকে থেকে মুক্ত করার জন্য, হুইটনির ইউটিউব চ্যানেল “Naptural85” এর এখন নয় লক্ষাধিক সাবস্ক্রাইবার এবং মিলিয়নের অধিক ভিউ রয়েছে। তার গল্প একই বা অনুরূপ ধরনের চুলের মহিলাদেরও অনুপ্রাণিত করতে থাকে। তিনি তার দ্বিতীয় এবং তৃতীয় ইউটিউব চ্যানেল DearNaptural85 এবং WhitneyWhite এর মাধ্যমে তার অনুসরণকারীদের সাথে তার জীবনধারা ভাগ করে নেন।

ইউটিউব-এ Naptural85 হিসেবে পরিচিত, হোয়াইট সম্প্রদায়ের কাছে প্রাকৃতিক চুলের সমস্যার সম্মুখীন বর্তমান বিষয় সংক্রান্ত তথ্যের নির্ভরযোগ্য উৎস। তিনি ক্যারল'স ডটার এর মতো প্রধান ব্রান্ডের সাথে কাজ করেছেন কালো চুলের জগতে তিনি অন্যতম ব্যক্তি।

Naptural85 ব্যান্ডটি প্রাকৃতিক চুলের যত্নের জন্য পরিচিত, এগুলোর মধ্যে রয়েছে চুলের শৈলী, শুষ্ক চুলের যত্ন, এবং শিল্প জ্ঞান। আগস্ট ২০১৫-এ, হোয়াইট বিজনেস ইনসাইডার এর অ্যালানা ইজোলা কর্তৃক তিনি "প্রাকৃতিক চুলের আন্দোলনের" মিশেল প্যান হিসাবে উল্লেখিত হয়েছেন। ডোমিনিক ডোভস এবং কেলি রোল্যান্ড এর মতো বিখ্যাত ব্যক্তিত্ব তার কাজের প্রশংসা করেছেন। তার প্রাকৃতিক চুলের শৈলী এবং চুলের রুটিনগুলি  কোঁকড়া চুলের নারীদের তাদের সুন্দর চুলকে ভালবাসতে এবং বজায় রাখতে সাহায্য করেছে।

অক্টোবর ২০১৮-এ, তার বোন তাফেতা হোয়াইটের সাথে  "ম্যালানিন" নামে একটি প্রাকৃতিক হেয়ার কেয়ার লাইন চালু করেন।

খবরের শিরোনাম 
হুইটনি হোয়াইট ও তার চ্যানেল Naptural85 অনেকগুলো খবরের শিরোনাম হয়েছেন: এসেন্স.কম,  ইনস্টাইল, এবোনি এবং গ্লামার ইত্যাদির।

পুরস্কার 
 বিফ্যাব সেরা চুলের ব্লগার ২০১৪
 সেরা প্রাকৃতিক চুলের ব্লগ ২০১৫

তথ্যসূত্র

বহিঃসংযোগ 
 naptural85.com 
 naptural85 YouTube Channel

জন্মের বছর অনুপস্থিত (জীবিত ব্যক্তি)
জীবিত ব্যক্তি
নারী ইউটিউবার
মার্কিন ইউটিউবার
সৌন্দর্য ও মেকআপ ইউটিউবার
২০০৯-এ চালু ইউটিউব চ্যানেল
নারী ব্লগার
২১শ শতাব্দীর মার্কিন নারী
ভিডিও ব্লগার
আফ্রিকান-মার্কিন ব্যক্তি
মার্কিন ব্লগার
১৯৮৫-এ জন্ম
২১শ শতাব্দীর মার্কিন লেখিকা
শি ইয়ান

শি ইয়ান হলেন একজন খামারি, যিনি চীনে সমাজবান্ধব কৃষি খামারের প্রতিষ্ঠাতা।

জীবনী
শি যখন বেইজিংয়ের রেনমিন বিশ্ববিদ্যালয়ে পড়তেন, তখন থেকে তিনি পরিবেশে রাসায়নিক সার ব্যবহারের প্রভাব সম্পর্কে চিন্তিত হন। ২০০৮ সালে তিনি ইন্টার্নি করতে যুক্তরাষ্ট্রের মিনেসোটার আর্থরাইজ খামারে যেয়ে সমাজবান্ধব কৃষি সম্পর্কে জ্ঞান আহরণ করেন।

সমাজবান্ধব কৃষি পদ্ধতিতে একগুচ্ছ খামার ও একদল গ্রাহক পরস্পরের সাথে সংশ্লিষ্ট থাকে, সেসব খামারে উৎপাদিত খাদ্যদ্রব্য গ্রাহকদের  কাছে সরবরাহ করা করা হয়। এটি ষাটের দশকে জাপান, সুইজারল্যান্ড, জার্মানিতে খাদ্যনিরাপত্তা ও কৃষি জমিতে নগরায়নের বিষয় মাথায় রেখে যাত্রা শুরু করেছিল। যদিও, চীনে খাদ্যাসংকট কোন ইস্যু নয়, তবে কিছু মানুষ খাদ্যনিরাপত্তার ব্যাপারে চিন্তিত। ২০০৮ সালে দেশটির বাজারের গুঁড়াদুধে বিষাক্ত উপাদান ও শাকসবজিতে নিষিদ্ধ কীটনাশকের উপস্থিতির খবর প্রকাশিত হলে তা দেশজুড়ে বিতর্কের জন্ম দিয়েছিল এবং তা দেশের ভোক্তাদের ভোগ্যপণ্য সম্পর্কে চিন্তিত করেছিল।

২০১১ সালে তিনি চীনে লিটল ডাংকি ফার্ম নামে একটি সমাজবান্ধব কৃষি খামার প্রতিষ্ঠা করেন, যা ছিল
চীনের প্রথম সমাজবান্ধব কৃষি খামার । লিটল ডাংকি ফার্মের কাঠামো নিয়ে বিতর্ক উঠলে তিনি এটি ত্যাগ করেন।

এরপর ২০১২ সালে তিনি চীনে শেয়ারড হারভেস্ট ফার্ম নামে আরেকটি সমাজবান্ধব কৃষি খামার প্রতিষ্ঠা করেন।

তথ্যসূত্র

জীবিত ব্যক্তি
১৯৮২-এ জন্ম
২১শ শতাব্দীর চীনা নারী ব্যবসায়ী
২১শ শতাব্দীর চীনা ব্যবসায়ী
জোহান্না আল্মগ্রেন

জোহান্না মারিয়া-থেরেস আলমগ্রেন (জন্ম ২২ শে মার্চ, ১৯৮৪) সাবেক সুইডিশ মহিলা ফুটবল খেলোয়াড়। তিনি সুইডিশ দলে মধ্যমাঠের খেলোয়াড় হিসেবে খেলতেন। তিনি দমলভেনস্কান ক্লাব গোটেনবার্গ এফসি এবং সুইডিশ জাতীয় দলের হয়ে খেলতেন।<

আল্মগ্রেনের ক্যারিয়ার ইনজুরী দ্বারা মারাত্মকভাবে ব্যাহত হয়েছিল। হাঁটুতে পঞ্চমবারের মতো অস্ত্রোপচার করার কারণে মে ২০১৩ সালে উয়েফা মহিলা ইউরো ২০১৩  দলের বাইরে থাকায় তিনি মানসিকভাবে একেবারে ভেঙে পড়েছিলেন।

নভেম্বর ২০১৪ সালে, আলমগ্রেনকে এলিটেটন মিনিনোস কুংসব্যাকা ডিএফএফের প্রধান কোচ হিসেবে নিযুক্ত করা হয়েছিলম স্টিনা সেগারস্ট্রোমকে তার সহকারী হিসেবে নিয়োগ দেয়া হয়।

ব্যক্তিগত জীবন
২০০৮ গ্রীষ্মকালীন অলিম্পিকের সময়, ব্রাজিলের ফুটবলার রোনালদিনহো প্রথমবারের মত কয়েক ঘণ্টা দেখার পরে আল্মগ্রেনকে বিবাহের প্রস্তাব দিয়েছিলেন। এই ঘটনায় তিনি কিংকর্তব্যবিমূঢ় হয়ে পড়েন। তিনি সরাসরি প্রস্তাব প্রত্যাখ্যান করেন। আল্মগ্রেনকে তার বন্ধুরা বলেছিল রোনালদিনহো তার ঘরে আসতে চায়। আলগ্রেন এটি বিশ্বাস করেননি, কারণ তিনি মনে করেছিলেন তার বন্ধু রা পরে তিনি বুঝতে পেরেছিলেন যে এটি মিথ্যে ছিল না, এ এবং কয়েকজন বন্ধুসহ তিনি উপরে গিয়েছিলেন। এরপর রোনালদিনহো তাকে বিয়ের প্রস্তাব দেন; "আমি না বলছিলাম, কারণ আমার এক বয়ফ্রেন্ড (অ্যাডাম) রয়েছে যিনি বাড়িতে আমার জন্য অপেক্ষা করছেন। সংবাদপত্রকে দেয়া স্বাক্ষাতকারে তিনি বলেছিলেন "আমি রোনালদিনহোকে সুইডেনের ফুটবল দলের টি-শার্ট দিয়েছিলাম কিন্তু ব্রাজিলের টি-শার্ট চাওয়ার মতো এতো আমার সাহস ছিল না।"

তথ্যসূত্র

বহিঃসংযোগ
 কোপারপর্বস / গোয়েটবার্গ এফসি প্লেয়ার প্রোফাইল
 সুইডেন প্লেয়ার প্রোফাইল 

সুইডেনের আন্তর্জাতিক মহিলা ফুটবলার
সুয়েডীয় মহিলা ফুটবলার
জীবিত ব্যক্তি
১৯৮৪-এ জন্ম
২০০৮ গ্রীষ্মকালীন অলিম্পিকের ফুটবলার
২০১২ গ্রীষ্মকালীন অলিম্পিকের ফুটবলার
মহিলা ফুটবল মধ্যমাঠের খেলোয়াড়
সুইডেনের অলিম্পিক ফুটবলার
লি মিউং-হি

লি মিউং-হি (; জন্ম ৫ সেপ্টেম্বর ১৯৪৪) হলেন একজন দক্ষিণ কোরীয় ব্যবসায়ী যিনি শিনসেগায়ে গ্রুপের প্রধান। তিনি স্যামসাং প্রতিষ্ঠাতা লি বিউং-চুলের কনিষ্ঠ কন্যা এবং বর্তমান স্যামসাং প্রধান লি কুন-হিয়ের বোন। ফোর্বস তাকে ২০১৭ সালে দক্ষিণ কোরিয়ার সবচেয়ে ধনী ব্যক্তিদের তালিকায় বিশ নম্বরে রেখেছিল।

জীবনী
১৯৪৪ সালের ৫ সেপ্টেম্বর জন্ম নেওয়া লি মিউং হি সিউলের এওহা গার্লস হাইস্কুল এবং এওহা উইমেন্স ইউনিভার্সিটিতে পড়েছেন। গৃহিণী হিসেবে দশ বছর কাটানোর পর ১৯৭৯ সালে তিনি শিনসেগায়ে ডিপার্টমেন্ট স্টোরের সেলস এক্সিকিউটিভ হিসেবে দায়িত্ব গ্রহণ করেন এবং ১৯৯৭ সালে কোম্পানিটি স্যামসাং থেকে আলাদা হয়ে গেলে তিনি এর প্রধান হিসেবে দায়িত্ব গ্রহণ করেন।

বিতর্ক
২০০৬ সালে ৮০,০০০ কোটি ওন অর্থ গোপন করার জন্য তাকে ৩৫,০০০ কোটি ওন (৩০ কোটি মার্কিন ডলার) জরিমানা দেওয়া লেগেছিল ; ২০১২ সালে দেশটির ফেয়ার ট্রেড কমিশন গ্রাহকদের কাছ থেকে একই হারে বিক্রয় মাশুল না রাখার দায়ে তাকে ৪০০ কোটি ওন (৩৪ লাখ মার্কিন ডলার) জরিমানা করেছিল এবং ২০১৫ সালে তাকে ৮,০০০ কোটি ওন (৬ কোটি ৮০ লাখ মার্কিন ডলার) সমমূল্যের শেয়ারের তথ্য গোপন করার দায়ে তাকে ৭,০০০ কোটি ওন জরিমানা করা হয়েছিল।

তথ্যসূত্র

জীবিত ব্যক্তি
১৯৪৪-এ জন্ম
স্যামসাংয়ের ব্যক্তি
দক্ষিণ কোরীয় শতকোটিপতি
২১শ শতাব্দীর নারী ব্যবসায়ী
২০শ শতাব্দীর নারী ব্যবসায়ী
১৯৪৩-এ জন্ম
নারী শতকোটিপতি
লিন্ডা সেমব্রান্ট

লিন্ডা বিরগিট্ট সেমব্রান্ট (জন্ম ১৫ মে ১৯৮৭) একজন সুইডিশ মহিলা ফুটবল খেলোয়াড়। তিনি ফরাসি বিভাগ ১ মহিলা লীগে মন্টপিলিয়ারের ডিফেন্ডার হিসেবে খেলে থাকেন। তিনি সুইডেন জাতীয় মহিলা ফুটবল দলের হয়ে ডিফেন্ডার হিসেবে খেলে থাকেন।

ক্লাব ক্যারিয়ার
সেমিব্রান্ট এসকে সার্ভিয়ার হয়ে ফুটবল খেলতে শুরু করেন,  এরপর তিনি বালিং আইএফ-এর যুব দলের অর্ন্তভুক্ত হন। যদিও তিনিস্ ট্রাইকার হেনরিক লারসনকে তার আদর্শ ভাবেন, তথাপি সেমব্রান্ট একজন ডিফেন্ডার হয়ে উঠেন।

সেমিব্র্যান্ট ২০০৬-০৭ মৌসুমে ইংল্যান্ডে লিঙ্কন লেডির (পরবর্তীতে লিঙ্কন সিটি লেডিজ নামে পরিচিত) হয়ে খেলেন। এরপর ২০০৮ সালে তিনি এআইকে চলে যান। ২০১০ সালের নভেম্বরে এআইকের অধিনায়ক হওয়ার পরে সেমব্র্যান্ট কোপারপারবার্গস / গোতেবার্গ এফসি তে চলে যান।  এক বছর পরে তিনি টেরসো এফএফ এ চলে যান।

২০১২ সালে, সেমব্রান্ট টেরসো দলের অংশ ছিল যারা ড্যামলসেনস্কান চ্যাম্পিয়নশিপ জিতেছিল, কিন্তু লিগামেন্টের ইনজুরির কারণে তিনি মৌসুমের শেষের দিকের ম্যাচগুলো খেলতে পারেননি। ২০১৪ মৌসুমের সময় টেরসো আর্থিক ক্ষতির শিকার হন, লীগ থেকে নিজেদের প্রত্যাহার করে নেয় তারা এবং তাদের সকল খেলোয়াড়কে ছেড়ে দেন। সেমব্রান্ট ফরাসি ক্লাব মন্টপেলিয়ারের সাথে চুক্তিবদ্ধ হন।

আন্তর্জাতিক ক্যারিয়ার
সেমিব্র্যান্ট সুইডেনের হয়ে সব ধরনের যুব দলে প্রতিনিধিত্ব করেছিলেন। ফেব্রুয়ারি ২০০৮ এ ইংল্যান্ডের বিরুদ্ধে তিনি প্রথম সিনিয়র ক্যাপ জিতেছিলেন। ইনজুরির কারণে ২০০৯ সালের ইউরো কাপে সুইডেন দল থেকে ছিটকে পড়েন।
২০১১ সালে জার্মানিতে অনুষ্ঠিত বিশ্বকাপের জন্য সুইডেনের দলে সেমব্রান্টকে রাখা হয়েছিল।  ২০১২ সালের লন্ডন অলিম্পিকে জাতীয় দলে তিনি তার স্থান ধরে রাখতে সক্ষম হয়েছিলেন।

তথ্যসূত্র

বহিঃসংযোগ

 
 
 
 French football player stats  at statsfootofeminin.fr
 National team profile 2008 at SvFF
 Profile  at Montpellier HSC
 Profile at Goteborg
 

১৯৮৭-এ জন্ম
সুয়েডীয় মহিলা ফুটবলার
জীবিত ব্যক্তি
সুইডেনের আন্তর্জাতিক মহিলা ফুটবলার
ফুটবল রক্ষণভাগের খেলোয়াড়
ইয়ুভেন্তুস ফুটবল ক্লাবের (নারী) খেলোয়াড়
মোঁপালিয়ে এরো স্পোর্ট ক্লাবের (নারী) খেলোয়াড়
ফুটবলে অলিম্পিক পদক বিজয়ী
সুয়েডীয় প্রবাসী ফুটবলার
ইংল্যান্ডে সুয়েডীয় প্রবাসী ক্রীড়াবিদ
২০১১ ফিফা মহিলা বিশ্বকাপের খেলোয়াড়
২০১২ গ্রীষ্মকালীন অলিম্পিকের ফুটবলার
২০১৫ ফিফা মহিলা বিশ্বকাপের খেলোয়াড়
২০১৬ গ্রীষ্মকালীন অলিম্পিকের ফুটবলার
মহিলা ফুটবল রক্ষণভাগের খেলোয়াড়
২০১৬ গ্রীষ্মকালীন অলিম্পিকের পদক বিজয়ী
২০১৯ ফিফা মহিলা বিশ্বকাপের খেলোয়াড়
লেসবিয়ান ক্রীড়াবিদ
ফ্রান্সের প্রবাসী মহিলা ফুটবলার
সুইডেনের অলিম্পিক ফুটবলার
২০২৩ ফিফা মহিলা বিশ্বকাপের খেলোয়াড়
গরিমা অরোরা

গরিমা অরোরা হলেন একজন ভারতীয় রন্ধনশিল্পী। তিনি ২০১৮ সালের নভেম্বর মাসে প্রথম ভারতীয় নারী রন্ধনশিল্পী হিসেবে মিশলাঁ তারকা লাভ করেন।

জীবনী
১৯৮৬ সালে জন্ম নেওয়া পাঞ্জাবি জাতিসত্তার গরিমা অরোরা বেড়ে উঠেছেন ভারতের
মহারাষ্ট্র প্রদেশের রাজধানী মুম্বাইয়ে। তিনি রন্ধনশিল্পী হিসেবে যাত্রা শুরুর আগে সাংবাদিকতা করতেন এবং ২০০৮ সালে তিনি রন্ধনশিল্প সম্পর্কে জ্ঞান আহরণের জন্য ফ্রান্স গমন করে দেশটির রাজধানী প্যারিসের ল্য কর্ডন ব্ল্যু নামে এক রন্ধনবিদ্যা শিক্ষা প্রতিষ্ঠানে তিনি রন্ধনশিল্প সম্পর্কে জ্ঞান আহরণ করেন। এরপর, ২০১৭ সালের এপ্রিল মাসে তিনি থাইল্যান্ডের রাজধানী ব্যাংককে গা নামের একটি রেস্তোরাঁ খোলেন।

২০১৮ সালে তিনি এবং তার রেস্তোরাঁকে মিশলাঁ তারকা প্রদান করা হয়, যার মাধ্যমে তিনি প্রথম ভারতীয় নারী রন্ধনশিল্পী হিসেবে মিশলাঁ তারকা লাভ করেন।

তথ্যসূত্র

জীবিত ব্যক্তি
১৯৮৬-এ জন্ম
ভারতীয় পাচক
নারী পাচক
মুম্বইয়ের ব্যক্তি
সংকোশ নদী

সংকোশ ( গদাধার মো চু এবং সবর্ণকোশ নামেও পরিচিত) উত্তর ভুটানে থেকে  উত্থিত একটি নদী এবং নদীটি ভারতের আসাম রাজ্যে ব্রহ্মপুত্রের সঙ্গে মিলিত হয়। ভুটানে এটি ওয়াংডু ফোড্রং শহরের নিকটে কয়েকটি উপনদীর সঙ্গে মিলিত হয়ে পুনা সাং চু নামে পরিচিত হয়। নদীটির দুই বৃহত্তম উপনদী হল মো চু এবং ফো চু, যা একসাথে প্রবাহিত হয় পুনাখ নামে। পুনাখ দজং, যা দুটি নদীর মিলন স্থলে অবস্থিত। এটি ভুটানের সবচেয়ে সুন্দর দজং এবং দ্রাতশং লেনশগগের শীতকালীন আবাসস্থল। ফো ছু নদীর উপরিভাগে বরফ অবরোধের সম্ভাবনা বেশি এবং হিমবাহ হ্রদ বিস্ফোরণ বন্যা দ্বারা বেশ কয়েকবার দজং ক্ষতিগ্রস্ত হয়েছে। ভারতে প্রবেশ করার পর এটি পশ্চিমবঙ্গ ও আসামের সীমান্তে প্রবাহিত হয়। ওয়াংডু ফোড্রং-এ   উচ্চতায় নদীটিতে পশ্চিম দিক থেকে তান চু মিলিত হয় এবং এটি একটি গিরিখাতের প্রবেশ করে। ওয়াংডু ফোড্রং থেকে দাগানা পর্যন্ত দক্ষিণে মহাসড়কটি নদী প্রবাহকে অনুসরণ করে। তাকশাইয়ের কাছে পশ্চিম দিক থেকে নদীতে হারা ছু মিলিত হয়। ভুটানে এই নদীর শেষ বৃহৎ উপনদী হল দাগ ছু।

বহিঃসংযোগ 

 ভুটানের নদী ব্যবস্থা "ভুটানের ভৌগোলিক ও মৎস্য সম্ভাব্য জলের জরিপ ", জাতিসংঘের খাদ্য ও কৃষি সংস্থা, ১৯৭৮ সাল।

তথ্যসূত্র 

     
 ভুটান হিমালয়, 1: 390,000 (মানচিত্র)। হিমালয় ম্যাপহাউস।

এশিয়ার আন্তর্জাতিক নদী
আসামের নদী
ভুটানের নদী
অপর্যালোচিত অনুবাদসহ পাতা
পশ্চিমবঙ্গের নদী
এমা বার্গলুন্ড

এমা সোফিয়া বার্গলুন্ড (জন্ম ১৯ ডিসেম্বার ১৯৮৮) একজন সুইডিশ মহিলা ফুটবল খেলোয়াড়। তিনি বর্তমানে ফরাসি ডিভিশন ১ মহিলা লীগে পারি সাঁ-জেরমাঁর মহিলা দল এবং সুইডিশ জাতীয় মহিলা দলের হয়ে ডিফেন্ডার হিসেবে খেলে থাকেন।

ক্লাব ক্যারিয়ার 
২০০৬ সালে বার্গলুন্ড উমিয়া আইকে যোগ দেন এবং পরবর্তীতে দলের অধিনায়ক হন। ২০১৪ সালের ডিসেম্বরে ডমলভেনস্কস্ক চ্যাম্পিয়নস এফসি রোসেনগার্ডের সাথে চুক্তিবদ্ধ হওয়ার পর তিনি উমিয়া আইকে ছেড়ে চলে যান। ২০১৬ মৌসুম থেকে তিনি সেই দলের অধিনায়কের দায়িত্ব পালন করেন। ২০১৭ সালের জুলাই মাসে, ঘোষণা করা হয়েছিল যে বার্গলুন্ড ডিভিশন ১ মহিলা লীগের পারি সাঁ-জেরমাঁর মহিলা সাথে একটি দুই বছরের চুক্তি স্বাক্ষর করেন।

আন্তর্জাতিক ক্যারিয়ার 
২০১২ সালের ২০ নভেম্বরে যুক্তরাষ্ট্রের বিপক্ষে সুইডেনের হয়ে বার্গলুন্ডের অভিষেক ঘটে, সে ম্যাচটি ১-১ গোলে ড্র হয়েছিল।
২০১২ সালের জুনে লন্ডন অলিম্পিকের জন্য ১৮ জনের সুইডেন দল ঘোষণা করা হয়, যেখানে বার্গলুন্ডের চারটি ম্যাচ খেলেছিলেন।নাম দেওয়া হয়েছিল। ২০১৩ সালের এপ্রিল মাসে এসিএল ইনজুরির কারণে ২০১৩ ইউরোপিয়ান চ্যাম্পিয়নশিপটি তিনি খেলতে পারেননি।

তথ্যসূত্র

বহিঃসংযোগ 

 
 
 Profile  at SvFF
 
 
 

১৯৮৮-এ জন্ম
জীবিত ব্যক্তি
সুইডেনের আন্তর্জাতিক মহিলা ফুটবলার
সুয়েডীয় মহিলা ফুটবলার
ফুটবল রক্ষণভাগের খেলোয়াড়
পারি সাঁ-জেরমাঁ নারীর খেলোয়াড়
ফুটবলে অলিম্পিক পদক বিজয়ী
২০১২ গ্রীষ্মকালীন অলিম্পিকের ফুটবলার
২০১৬ গ্রীষ্মকালীন অলিম্পিকের ফুটবলার
২০১৫ ফিফা মহিলা বিশ্বকাপের খেলোয়াড়
মহিলা ফুটবল রক্ষণভাগের খেলোয়াড়
২০১৬ গ্রীষ্মকালীন অলিম্পিকের পদক বিজয়ী
সুইডেনের অলিম্পিক ফুটবলার
২০১৭ দক্ষিণ আফ্রিকা ক্রিকেট দলের ইংল্যান্ড সফর

দক্ষিণ আফ্রিকা ক্রিকেট দল তিনটি একদিনের আন্তর্জাতিক, তিনটি টুয়েন্টি২০ আন্তর্জাতিক এবং চারটি টেস্ট ক্রিকেট খেলার জন্য ইংল্যান্ড সফর করে, যা মে থেকে আগস্ট ২০১৭-এ অনুষ্ঠিত হয়। ইংল্যান্ডে জুনের দিকে অনুষ্ঠিত হওয়া একদিনের খেলা গুলো হবে ২০১৭ আইসিসি চ্যাম্পিয়ন্স ট্রফির প্রস্তুতিমূলক খেলা।

দলীয় সদস্য

প্রস্তুতিমূলক খেলা

ওডিআই: সাসেক্স ব দক্ষিণ আফ্রিকা

ওডিআই: নর্দাম্পটনশায়ার ব দক্ষিণ আফ্রিকা

লিস্ট এ: ইংল্যান্ড লায়ন্স ব দক্ষিণ আফ্রিকা

ওডিআই সিরিজ

১ম ওডিআই

২য় ওডিআই

৩য় ওডিআই

টি২০আই সিরিজ

১ম টি২০আই

২য় টি২০আই

৩য় টি২০আই

টেস্ট সিরিজ

১ম টেস্ট

২য় টেস্ট

৩য় টেস্ট

৪র্থ টেস্ট

টীকা

তথ্যসূত্র

বহিঃসংযোগ

২০১৭-এ ইংরেজ ক্রিকেট
২০১৭-এ দক্ষিণ আফ্রিকান ক্রিকেট
দক্ষিণ আফ্রিকা ক্রিকেট দলের ইংল্যান্ড সফর
২০১৭-এ আন্তর্জাতিক ক্রিকেট প্রতিযোগিতা
গ্রিদা দুমা

গ্রিদা দুমা (জন্ম ১১ জুন ১৯৭৭) একজন আলবেনীয় রাজনীতিবিদ, লেকচারার এবং বিখ্যাত ব্যক্তিত্ব। তিনি ডেমোক্রেটিক পার্টি অফ আলবেনিয়ার সদস্য,  ২০১১-২০১৩ সালে বেরিশা মন্ত্রিসভায় ইউরোপীয় ইন্টিগ্রেশন উপমন্ত্রী হিসেবে দায়িত্ব পালন করেন।

শিক্ষা
গ্রিদা তিরানা বিশ্ববিদ্যালয়ের সামাজিক বিজ্ঞান অনুষদের সমাজবিজ্ঞানে স্নাতক লাভ করেছেন। তিনি সফলভাবে হাঙ্গেরি সেন্ট্রাল ইউরোপীয় বিশ্ববিদ্যালয় এবং মার্কিন যুক্তরাষ্ট্রের নেব্রাস্কা-লিঙ্কন বিশ্ববিদ্যালয় থেকে তার স্নাতকোত্তর গবেষণা সম্পূর্ণ করেছেন। তিনি তিরানা বিশ্ববিদ্যালয় থেকে ব্যবসায় প্রশাসনে এমএ পাশ করেন এবং অর্থনীতিতে ডক্টরেট ডিগ্রি লাভ করেছেন।

তিনি আলবেনিয়ার বিভিন্ন বিশ্ববিদ্যালয়ের অধ্যাপক ও লেকচারার হিসাবে কাজ করেছেন, তিনি তিরানা বিশ্ববিদ্যালয়ের সমাজ বিজ্ঞান অনুষদের সমাজবিজ্ঞান বিভাগের প্রধান ছিলেন।

রাজনৈতিক কর্মজীবন
তিনি ২০১১-২০১৩ সাল পর্যন্ত ইউরোপীয় ইন্টিগ্রেশন উপমন্ত্রী হিসাবে তার রাজনৈতিক কর্মজীবন শুরু করেন।
২০১৫ সালের স্থানীয় নির্বাচনে গুঞ্জন উঠে তিনি তিরানায় মেয়র প্রার্থী হবেন কিন্তু পরে দুরেস পৌরসভার জন্য তার প্রার্থীতার কথা ঘোষণা করেন। তিনি সেবার মেয়র হতে ব্যর্থ হন।

২০১৪ সাল থেকে, নির্বাচনে পরাজিত হওয়ার পর তিনি ডেমোক্রেটিক পার্টি অফ আলবেনিয়ার জনসংযোগ সচিব হন। তিনি ডেমোক্রেটদের মধ্যে বিশিষ্ট ব্যক্তিত্ব এবং ডেমোক্র্যাটিক পার্টির বর্তমান নেতা, লুলজিম বাশার একজন ঘনিষ্ঠ সমর্থক।

সংসদের সদস্য
২০১৭ সালের আলবেনীয় সংসদ নির্বাচনে তিনি তিরানা কাউন্টির প্রতিনিধি হিসেবে আলবেনিয়ার সংসদে নির্বাচিত হন। 
সেপ্টেম্বরে তিনি ডেমোক্রেটিক পার্টির সংসদীয় দলের মুখপাত্র নির্বাচিত হন।

তথ্যসূত্র

১৯৭৭-এ জন্ম
জীবিত ব্যক্তি
২১শ শতাব্দীর নারী রাজনীতিবিদ
আলবেনিয়ার ডেমোক্রেটিক পার্টির রাজনীতিবিদ
আলবেনিয়ার সংসদ সদস্য
নেব্রাস্কা-লিংকন বিশ্ববিদ্যালয়ের প্রাক্তন শিক্ষার্থী
এতিলদা জোনাজ

এতিলদা জোনাজ (জন্ম মে ৬, ১৯৮১) হচ্ছেন একজন আলবেনীয় রাজনীতিবিদ, আইনজীবী, এবং অধ্যাপক। তিনি বর্তমানে আলবেনিয়ার বিচার মন্ত্রী হিসেবে দায়িত্ব পালন করছেন।

প্রারম্ভের জীবন 
এতিলদা জোনাজ ৬ই মে ১৯৮১ সালে পুকে, আলবেনিয়ায় জন্মগ্রহণ করেন। ২০০৩-এ, জোনাজ তিরানা বিশ্ববিদ্যালয়ের আইন অনুষদ থেকে স্নাতক হন। পরের বছর তিনি একজন অ্যাটর্নি হিসেবে ভর্তি হন। ২০১১-এ, জোনাজ তিরানা বিশ্ববিদ্যালয়ের অপরাধমূলক বিজ্ঞান বিভাগে মাস্টার্স ডিগ্রী লাভ করেন।

সরকারি অফিস গ্রহণের আগে তিরানা বিশ্ববিদ্যালয়ে তিনি শিক্ষকতা করেন।

রাজনৈতিক কর্মজীবন 

১০ই এপ্রিল ২০১৪-এ, আলবেনিয়ার সংসদ পিপলস অ্যাডভোকেটের কার্যালয়ের তিন কমিশনারের একজন হিসেবে তিন বছরের মেয়াদে জোনাজকে নিয়োগ দেয়। এপ্রিল ২০১৭ সাল পর্যন্ত তিনি আর্বেন শেকেম্বী ও এরমির কাপেদানির পাশাপাশি এই দায়িত্ব পালন করেন।

২২ই মে, ২০১৭-এ, জোনাজকে বিচার মন্ত্রণালয়ের উপমন্ত্রী পদে নিযুক্ত করা হয়।

আগস্ট ২০১৭-এ, প্রধানমন্ত্রী ইদি রামা ঘোষণা করেন যে তিনি বিচার মন্ত্রণালয়ের মন্ত্রী হিসাবে জোনাজকে নিয়োগ করছেন।

জানোজ আলবেনিয়া সমাজতান্ত্রিক পার্টি-এর একজন সদস্য।

ব্যক্তিগত জীবন 

তিনি ইরিভেলিন জোনাজকে বিবাহ করেছেন। তাদের একটি পুত্র সন্তান রয়েছে।

তথ্যসূত্র 

১৯৮১-এ জন্ম
জীবিত ব্যক্তি
রাজনীতিতে আলবেনীয় নারী
আলবেনিয়ার মন্ত্রী
নাইনা ইয়েলৎসিনা

নাইনা ইয়োসিফোভনা ইয়েলৎসিনা (, জন্ম ১৪ মার্চ ১৯৩২) হলেন রাশিয়ার প্রথম ফার্স্ট লেডি।

জীবনী
নাইনা জন্মেছিলেন ১৯৩২ সালে,  সোভিয়েত ইউনিয়নের ওরেনবার্গ অঞ্চলে। ১৯৫৫ সালে সোভিয়েত ইউনিয়নের উরাল পলিটেকনিক ইন্সটিটিউটের নির্মাণবিদ্যা ফ্যাকাল্টি থেকে স্নাতক হবার পর তিনি সোভিয়েত ইউনিয়নের সভার্দলোভস্ক ইন্সটিটিউটের বিভিন্ন প্রকল্পে কাজ করেন। তিনি ১৯৫৫ সালে বরিস ইয়েলৎসিনের সাথে বিবাহ বন্ধনে আবদ্ধ হন, যার সাথে তার পরিচয় ঘটেছিল উরাল পলিটেকনিক ইন্সটিটিউটে। ১৯৫৭ ও ১৯৬০ সালে তাদের ইয়েলিনা ও তাতিয়ানা নামের দুই কন্যাসন্তানের জন্ম হয়।

নাইনা ইয়েলৎসিনা জনসম্মুখে খুব কম দেখা যেত। তিনি তার স্বামী বরিস ইয়েলৎসিনের সাথে ১৯৯৭ সালে সুইডেন ও ফিনল্যান্ড এবং ১৯৯৯ সালে চীন সফর করেছিলেন।

নাইনা ইয়েলৎসিনা  তার স্বামী বরিস ইয়েলৎসিনের রাজনৈতিক কাজে হস্তক্ষেপ না করলেও ১৯৯৬ সালে তার স্বামীর নির্বাচনী প্রচারণায় অংশ নিয়েছিলেন। তিনি ভোটারদের কাছে যেয়ে বরিস ইয়েলৎসিনের পক্ষে ভোট চেয়েছিলেন এবং সংবাদমাধ্যমে সাক্ষাৎকার প্রদান করেছিলেন। ২০০৭ সালের এপ্রিল মাসে বরিস ইয়েলৎসিন মারা গেলে তাকে বরিস ইয়েলৎসিনের শেষকৃত্য অনুষ্ঠানে  শোকার্ত অবস্থায় দেখা গিয়েছিল।

২০১৭ সালে নাইনা ইয়েলৎসিনা তার স্মৃতিকথামূলক গ্রন্থ ইয়েলৎসিন কেন্দ্র ও মস্কোতে উপস্থাপন করেন।

তথ্যসূত্র

জীবিত ব্যক্তি
১৯৩২-এ জন্ম
জাতীয় নেতাদের দাম্পত্য সঙ্গী
ট্যানিয়া বার

ট্যানিয়া বার হলেন একজন ব্রিটিশ অভিনেত্রী ও ইউটিউব ব্যক্তিত্ব।

কর্মজীবন
ট্যানিয়া জন্মেছেন যুক্তরাজ্যের নরউইচে। পড়েছেন নরফোকের লং স্ট্রাটন উচ্চ বিদ্যালয় এবং নটরডেম উচ্চ বিদ্যালয়ে।

২০০৯ সালে জ্যারল্ডে চাকরিরত অবস্থায় তিনি নিজের ইউটিউব চ্যানেল খোলেন এবং তার ননদ মেকাপশিল্পী সামান্থা চাপম্যান থেকে পরামর্শ নিয়ে ইউটিউবে মেকাপ সম্পর্কিত ভিডিও প্রকাশ করেন। প্রথমদিকে তিনি শুধু মেকাপ সম্পর্কিত ভিডিও প্রকাশ করলেও পরবর্তীতে তিনি ফ্যাশন, স্টাইল ও বেকিং সম্পর্কিত ভিডিও প্রকাশ করেন। তিনি জো সাগ, লুইসে পেন্টল্যান্ড, অ্যালফি ডেয়েস, টাইলর ওকলের মত ইউটিউব ব্যক্তিত্বদের সাথে কাজ করেছেন। তিনি গ্ল্যামার সাময়িকীর ২০১৫ সালের ডিসেম্বর ও স্টাইলিস্ট সাময়িকীর ২০১৬ সালের নভেম্বর সংখ্যার প্রচ্ছদে তার ছবি রাখা হয়েছিল। ২০১৪ সালে তিনি নিজের নামে 'ট্যানিয়া বার কসমেটিক্স' বাজারে আনেন।

গ্রন্থতালিকা
তিনি নৈপথ্য লেখকের সহায়তায় তিনটি বই রচনা করেছেন। তার বইগুলো হল:

 লাভ, ট্যানিয়া (২০১৫)
 ট্যানিয়া বেকস (২০১৬)
 ট্যানিয়া'স ক্রিসমাস (২০১৭)

অভিনয়
ট্যানিয়া ২০১৭ সালে ডিসকানেক্ট শিরোনানের একটি স্বল্পদৈর্ঘ্য চলচ্চিত্রে অভিনয়ের মাধ্যমে অভিনয়জগতে পা রাখেন। ২০১৮ সালের মে মাসে জুডি আপটনের কনফিডেন্স মঞ্চনাটকের মুখ্যচরিত্র 'এলা' তে অভিনয়ের মাধ্যমে তিনি মঞ্চজগতে পা রাখেন।

ব্যক্তিগত জীবন
২০০৭ সালে ইউটিউব ব্যক্তিত্ব জিম চাপম্যানের সাথে তার পরিচয় হয়। ২০১২ সালের ডিসেম্বরে তাদের বাগদান সম্পন্ন হয়। ২০১৫ সালে তারা বিবাহবন্ধনে আবদ্ধ হন। ২০১৯ সালের ১২ মার্চ ইনস্টাগ্রামে ট্যানিয়া বার জানান যে মার্ক চাপম্যান ও তিনি আলাদা হবার সিদ্ধান্ত নিয়েছেন।

তথ্যসূত্র

বহিঃসংযোগ
 আইএমডিবিতে ট্যানিয়া বার

জীবিত ব্যক্তি
১৯৮৯-এ জন্ম
২১শ শতাব্দীর ইংরেজ অভিনেত্রী
ব্রিটিশ টেলিভিশন অভিনেত্রী
ইংরেজ চলচ্চিত্র অভিনেত্রী
ব্রিটিশ মঞ্চ অভিনেত্রী
নারী ইউটিউবার
ইউটিউব ভ্লগার
নারী ভিডিও ব্লগার
ব্রিটিশ ইন্টারনেট ব্যক্তিত্ব
২০শ শতাব্দীর ইংরেজ নারী
২০শ শতাব্দীর ইংরেজ ব্যক্তি
ইনা জুপা

ইনা জুপা (জন্ম ২০ই জুন ১৯৮৭) হচ্ছেন একজন আলবেনীয় রাষ্ট্রবিজ্ঞানী।  যিনি আলবেনীয় সমাজের গণতন্ত্র এবং মূল্যের উপর গবেষণা করেছেন।

জীবনী 
তিনি তিরানা বিশ্ববিদ্যালয়ের সমন্বয়ে রোম সাপিয়েনজা বিশ্ববিদ্যালয়-এ রাজনৈতিক যোগাযোগে মাস্টার্স করেছেন। তিনি রাজনীতিতে মাস্টার্স এবং তিরানা বিশ্ববিদ্যালয়ে রাজনীতি ও শাসন তত্বে স্নাতক করেছেন। 

বর্তমানে, তিনি তিরানা বিশ্ববিদ্যালয়ে রাজনৈতিক বিজ্ঞান বিভাগ এবং আন্তর্জাতিক সম্পর্ক বিভাগের লেকচারার। তিনি কিছু সরকারি ও বেসরকারি বিশ্ববিদ্যালয়েও শিক্ষকতা করেন। সেখানে তিনি ছাত্রদের ডীন এবং ক্যায়িরার অফিসের ব্যবস্থাপক হিসেবেও কাজ করেন। কাজের নানা অভিজ্ঞতা নিয়ে তিনি বিভিন্ন জাতীয় এবং আন্তর্জাতিক প্রকল্প, পাশাপাশি রাষ্ট্র বিভাগের সঙ্গে কাজ করেন। তার গবেষণার বিষয়বস্তু হচ্ছে ইউরোপীয় ইন্টিগ্রেশন, আলবেনীয় সমাজের মান, গণতন্ত্রীকরণ প্রক্রিয়া, আন্তর্জাতিক সম্পর্ক তত্ত্ব, পন্থা এবং বিরোধের মডেলগুলি, সংক্রমণের চ্যালেঞ্জ সম্পর্কিত বিষয়গুলি।

তিনি মাঠ পর্যায়ে গবেষণা পরিচালনা করেছেন বাস্তবতা পরিমাপের জন্য এবং সামাজিক বিজ্ঞান পদ্ধতি অনুযায়ী বিকাশ সাধন করেছেন। তিনি জাতীয় ও আন্তর্জাতিক সম্মেলনে অংশগ্রহণ করেছেন এবং দেশে ও বিদেশে খ্যাতনামা বৈজ্ঞানিক জার্নালগুলিতে বৈজ্ঞানিক নিবন্ধ প্রকাশ করেছেন।

জুপা রাজনৈতিক জীবনে সক্রিয়, বর্তমানে আলবেনিয়ার ডেমোক্র্যাটিক পার্টির মূখপাত্র হিসেবে রয়েছেন, একই সাথে জাতীয় সমন্বয়কারী এবং আলবেনিয়ার ডেমোক্র্যাটিক পার্টির জাতীয় কাউন্সিলের সদস্য।

তথ্যসূত্র

বহিঃসংযোগ 
 
 

১৯৮৭-এ জন্ম
Albanian political scientists
Women political scientists
জীবিত ব্যক্তি
University of Tirana alumni
Sapienza University of Rome alumni
Albanian women in politics
Democratic Party of Albania politicians
২১শ শতাব্দীর নারী রাজনীতিবিদ
University of Tirana faculty
রোমের সাপিয়েঞ্জা বিশ্ববিদ্যালয়ের প্রাক্তন শিক্ষার্থী
আলবেনিয়ার ডেমোক্রেটিক পার্টির রাজনীতিবিদ